Ir-Regolament tal-Kummissjoni (KE) Nru 1410/2003
tas-7 ta’ Awissu 2003
li jemenda r-Regolament (KE) Nru 1622/2000 li tistabbilixxi ċertu regoli dettaljati li jimplimentaw ir-Regolament tal-Kunsill (KE) Nru. 1493/1999 fuq l-organizzazzjoni komuni tas-suq fl-inbid u li jistabbilixxi kodiċi tal-Komunità fuq il-prattika u l-proċessi enoloġiċi.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], kif l-aħħar emendat bir-Regolament (KE) Nru 806/2003 [2], u partikolarment l-Artikolu 46 tiegħu;
Billi:
(1) Ir-Regolament tal-Kummissjoni (KE) Nru 1622/2000 ta’ l-24 ta’ Lulju, 2000 li jistabbilixxi ċerti regoli dettaljati li jimplimentaw ir-Regolament tal-Kunsill (KE) Nru. 1493/1999 dwar l-organiżazzjoni komuni tas-suq ta’ l-inbid u li jistabbilixxi kodiċi tal-Komunità dwar il-prattiċi u l-proċessi enoloġiċi [3] kif l-aħħar emendat bir-Regolament (KE) Nru. 2244/2002 [4] jimponi restrizzjonijiet fuq u ċertu kondizzjonijiet għall-użu tas-sustanzi li huma awtoriżżati mir-Regolament (KE) Nru. 1493/1999. Fid-dawl ta’ l-iżviluppi fil-produzzjoni ta’ l-inbid u l-metodi tal-prova, il-limiti ta’ l-aċidu assorbiku, u l-melħiet nutritivi tal-fosfat tad-djammjonju jew sulfat ta’ l-ammonju stabbiliti fl-Anness IV mar-Regolament (KE) Nru. 1622/2000 għandu jiġi emendat.
(2) L-Artikolu 46(2) tar-Regolament (KE) Nru 1493/1999 jistabbilixxi l-adozzjoni tal-purità u l-ispeċifikazzjonijiet ta’ identifikazzjoni tas-sustanzi użati fil-prattiċi enoloġiċi. L-ispeċifikazzjonijiet għal numru kbir ta’ dawn is-sustanzi huwa diġa’ stabbilit fid-Direttiva tal-Kummissjoni 96/77/KE tat-2 ta’ Diċembru 1996 li jistabbilixxi l-kriterji tal-purità ta’ l-additivi ta’ l-ikel, minn barra l-kuluri u l-aġenti li jżidu l-ħlewwa [5], kif l-aħħar emendat bid-Direttiva 2002/82/KE [6], li fil-każ tal-polivinilpolipirrolidoni, jistabbilixxi kriterji aktar stretti għall-ħtiġijiet u l-kriterji tal-purita’ fl-Anness V mar-Regolament (KE) Nru. 1622/2000. Bħala riżultat, il-leġislazzjoni oriżżontali li tistabilixxi l-kriterji tal-purità għall-additivi ta’ l-ikel għandha wkoll tkun applikabbli għall-qasam ta’ l-inbid u l-Anness V għandu jiġi mħassar.
(3) Fir-reġjuni li fihom jitkabbar l-inbid ta’ żona A msemmi fl-Artikolu 8 tar-Regolament (KE) Nru. 1622/2000, id-deskrizzjoni tar-reġjun "Rheinpfalz" ġie mibdul għal "Pfalz". Id-deskrizzjoni l-gdida għar-reġjun għandha tiġi użata f’dak l-Artikolu.
(4) L-inbejjed Taljani ta’ kwalità psr li għandhom id-dritt illi jkollhom Denominazzjoni ta’ l-Oriġini Colli orientali del Friuli flimkien mal-kelma "Picolit" għandu jkollhom kontenut ta’ zokkor residwu ogħla minn 5 grammi kull litru għall-preservazzjoni tiegħu f’kondizzjonijiet ta’ kwalità jenħtieġ kontenut ta’ diossidu tal-kubri fuq il-limitu ġenerali ta’ 260 mg/l iżda anqas minn 300 mg/l. Għaldaqstant, dak l-inbid għandu jkun miżjud mal-lista ta’ l-Anness XII.
(5) L-inbejjed imsemmijin aktar kmieni psr Colli orientali del Friuli flimkien mal-kelma "Picolit" huma magħmulin bl-użu ta’ metodi speċjali u li għandhom qawwa totali alkoħolika bil-volum akbar minn 13 % vol. u normalment għandhom kontenut aċidu volatili fuq il-limiti stabbiliti fl-Anness V(B) mar-Regolament (KE) Nru. 1493/1999 iżda anqas minn 25 milliekwivalenti kull litru. Dawn l-inbejjed għandhom, għaldaqstant, jinżiedu mal-lista ta’ l-Anness XIII.
(6) Ir-Regolament (KE) Nru. 1622/2000 sakemm il-metodu ta’ analiżi tas-soltu deskritt fir-Regolament tal-Kummissjoni (KEE) Nru 2676/90 tas-17 ta’ Settembru 1990 li jistabbilixxi l-metodi Komunitarji għall-analiżi ta’ l-inbejjed [7], kif l-aħħar emendat bir-Regolament (KE) Nru. 440/2003 [8], huwa mħassar mill-1 Awissu 2003. Ħafna minn dawn il-metodi li solitament jintużaw għall-analiżi, qegħdin igħaddu mill-evalwazzjoni teknika u xjentifika u studju ta’ validazzjoni għall-preċiżjoni u l-korrettezza bil-għan illi jkun hemm rikonoxximent tal-metodi ta’ referenza. Peress illi dak ix-xogħol għadu ma tlestiex, id-data tat-tħassir ta’ ċertu dispożizzjonijiet tar-Regolamenti (KEE) Nru. 2676/1990 għandu jiġi pospost b’ perjodu ulterjuri ta’ sentejn sakemm joħorġu r-riżultati finali ta’ l-istudji li qegħdin isiru.
(7) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni ta’ l-Inbid.
ADOTTAT DAN IR-REGOLAMENT:
Artikolu 1
Ir-Regolament (KE) Nru 1622/2000 huwa permezz tal-preżenti emendat kif ġej:
1. L-Artikolu 6 jiġi mibdul b’dan li ġej:
"L-Artikolu 6
L-ispeċifikazzjonijiet tal-purezza u l-identifikazzjoni tas-sustanzi użati fil-prattiċi enoloġiċi msemmija fl-Artikolu 46(2)(ċ) tar-Regolament (KE) 1493/1999 għandhom ikunu dawk stabbiliti fid-Direttiva 96/77/KE. Fejn meħtieġ, dawn il-kriterji ta’ purezza għandhom ikunu supplimentati mir-rekwiżiti speċifiċi previsti f’dan ir-Regolament."
2. Fl-inċiż ta’ qabel ta’ l-aħħar ta’ l-Artikolu 8, "Rheinpfalz" hija mibdula bi "Pfalz".
3. Fl-Artikolu 44(2), l-"1 ta’ Awissu 2003" hija mibdula bl-"1 ta’ Awissu 2005".
4. L-Anness IV huwa mibdul bl-Anness ma’ dan ir-Regolament.
5. L-Anness V huwa mħassar.
6. Fl-Anness XII(a), l-inċiżi li ġejjin għandhom jiddaħħlu wara it-tieni inċiż.
"- L-inbejjed ta’ kwalità psr illi għandhom id-dritt illi jkollhom id- Denominazzjoni ta’ l-Oriġini Colli orientali del Friuli - Picolit,"
7. Fl-Anness XIII(ċ), l-inċiżi li ġejjin huma mdaħħla wara t-tieni inċiż:
"- L-Inbid ta’ kwalità psr Colli orientali del Friuli flimkien mal-kelma "Picolit";";
Artikolu 2
Dan ir-Regolament għandu jidħol fis-seħħ fit-tielet ġurnata wara li jiġi ippubblikat fil-Ġurnal Uffiċjali ta’ l-Unjoni Ewropea.
Għandu jidħol fis-seħħ mill-1 ta’ Awissu 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 7 Awissu 2003.